હાલમાં જ ખંભાળિયા તાલુકાના સલાયા ગામના અનેક જહાજો યમન, ઓમાન પાસે દરિયો ખેડવા ગયા હતા ત્યાં અચાનક જ દરિયામાં વાવાઝોડુ આવતા ત્યાં સિકોતેર બંદર પાસે ફસાઈ ગયા હતા, કેટલાક ખલાસીઓ લાપતા થયા હતા અને તેમાંથી કેટલાકના મૃતદેહો પણ મળી આવ્યા હતા. ખંભાળિયાના સલાયાના આ સમાચાર ટીવી, વર્તમાનપત્રોમાં રજૂ કરવામાં આવતા ભારતીય નેવીએ ઇતિહાસમાં પ્રથમ વખત ખાસ શીપ મોકલીને આ ખલાસીઓને બચાવવાનું કાર્ય કર્યું છે. યમન નજીક આવેલા સિકોતેર બંદર પાસે આવેલા દરિયાઈ વાવાઝોડાના કારણે ખુબજ મોટું નુકસાન થતા ભારતીય નેવીનું P-57 નામનું શીપ ખાસ સહાય આપવા માટે યમનના સિકોતેર બંદરે આવી પહોંચ્યું હતું તે કારણે 38 જેટલા ખલાસીઓને બચાવી લેવાયા હતા અને હજી પણ ભારતીય નેવીના જવાનો દ્વારા દરિયામાં રેસ્ક્યુનું કામ ચાલુ છે.